Hjertholm arbeider med ulike medier og formater, men er kanskje aller mest kjent for sine skulpturer. Et karakteristisk trekk for Hjertholms ulike verk er at hun leker med former og idéer. Hun blir inspirert av arkitektur fra rundt omkring i verden, og hennes opphold i India i 1986–1987 gjenspeiles i arbeidenes stemning og form. Impulsene fra indisk religion vises i både hennes skulpturer og bilder.